Ons kry nie almal dieselfde geleenthede nie, nog minder dieselfde karaktertrekke, talente, intelligensie en werkywer. Maar onder ons gewone mense is daar selde iemand wat net mooi niks ontvang het nie. Daar­om het Jesus die gelykenis van die muntstukke vertel: ’n Man het sy slawe geroep en vir elkeen ’n paar muntstukke gegee – vir die een vyf, vir die ander twee en vir die laaste een een. ‘Hy het aan elkeen volgens sy bekwaamheid ge­gee en toe op reis gegaan’ (Matt 25:15). Let wel – die Here gee ons nooit meer verantwoordelikhede as wat ons kan dra nie.
En ek en jy? Hoeveel het ons ontvang om mee te woeker? Dit kan ek jou verseker – as jy die Here liefhet en eer en jou talente tot sy beskikking stel, sal jy dit nie halfhartig doen nie.
Ek het net die naweek op youtube gekyk na ‘n dvd klip van Nick Vujicic, sy uitkyk op die lewe laat mens besef wat die vrug van ware geloof en vertroue in GOD is. Dankie vir die inspirasie elke oggend.
Eerlike, opregte berou en bekering is die belangrikste stap wat jy kan neem na vryheid. Berou is die erkentenis van hoogmoed. Dis die erkenning dat God se weë die beste is en die onderwerping van jouself aan sy dissipline en sy opdragte.
Slegs wanneer jy tot bekering kom en met berou omdraai, sal jy ware genade leer ken. Dan sal jy ’n vryheid leer ken wat nie beskryf kan word nie, ’n vryheid wat net ervaar kan word. Dis ’n vryheid uniek aan die Christus-dissipel-verhouding.